钦定古今图书集成/明伦汇编/官常典/第543卷 > 《为杞公让骠骑表》北周·庾信
## 钦定古今图书集成/明伦汇编/官常典/第543卷 > 《为杞公让骠骑表》北周·庾信

臣某言：“伏见诏书，以臣为使持节骠骑大将军开府
仪同三司、宗师中大夫。伏奉纶言，心魂震詟。”臣闻尧
分四岳，是以望秩山川；舜命九官，是以光华日月。必
须仪刑以德，明试以功，乃可协和万邦，咸熙庶绩。臣
幼无学植，长阙裁成。鸿都之门，不能定其章句；鸡鹿
之塞，无以名其碑碣。凭天汉之派水，附若水之分枝。
“东岳则朝宿有名，南宫则门阑有籍。在臣庸劣，久知
满盈。武阳以功臣之重，特拜宗师；东平以母弟之尊，
超登上将。臣有何德，能兼此荣？”臣早倾廷荫，曾未扶
墙，母氏慈训，哀矜劳苦，甫及成人，复垂捐弃。几筵如
在，忍离鞠养之恩。终天无报，叩地难任，欲艸土丘陵，
终身茔域，霜露申履峕之感，燕雀展“回翔之心，不悟
天泽沛然，谬垂提拔。当今玉烛调和，既非金革之世；
璿玑齐政，岂忘松槚之馀。况复一枝踡曲，终危九层
之台；一股涔蹄，必伤千里之驾。皇帝钦明文思，光宅
区宇，礼格四方，无庸夺臣此志；孝治天下，自当哀臣
此情。太宗为师，更求同姓之国；元戎参乘，别选贤能
之臣。伏愿览青蒲之”奏，曲允微诚；诏凤凰之池，特收
严召。则天慈无滥，私愿获从，臣之容身，便当有地。不
任荒悚战惧之诚，谨诣朝堂，奉表以闻。